שיה ג'ון

שיה ג'וּן (בפין-יין: Xiè Jūn; ) היא שחמטאית סינית בדרגת רב אמן, שהייתה פעמיים אלופת העולם בשחמט לנשים, משנת 1991 עד 1996 ומשנת 1999 עד 2001 . ג'ון היא האישה השנייה שהחזיקה בתואר פעמיים, השנייה היא אליזבט ביקובה. היא חברה בהיכל התהילה העולמי של השחמט .

קריירה 
שיה, ילידת חביי החלה לשחק בגיל שש שיאנג-צ'י, ובגיל 10 זכתה באליפות הנערות של בייג'ינג. בעידוד השלטונות של סין, החלה ג'ון לשחק שחמט בתחרויות בינלאומיות. על אף שלא זכתה להדרכה ואימונים מתאימים, הפכה ג'ון לאלופת סין לנערות בשנת 1984. בשנת 1988 חלקה מקום 2–4 באליפות העולם לנערות.

בגיל 20 זכתה ג'ון בזכות להתמודד על תואר אלופת העולם בשחמט, ובשנת 1991 ניצחה את מאיה צ'יבורדאנידזה מגאורגיה, שהחזיקה בכתר משנת 1978 בתוצאה 8.5-6.5. בשנת 1993 הגנה ג'ון בהצלחה על תוארה נגד ננה יוסליאני (ניצחה בדו-קרב 8.5-2.5). ג'ון הפסידה את התואר לסוזאן פולגאר ההונגריה בשנת 1996 (8.5-4.5) אך חזרה והייתה לאלופת העולם בשנת 1999 לאחר שניצחה את עליזה גליאמובה לאחר שפולגאר סרבה לקבל את תנאי הדו-קרב ובכך איבדה את תוארה. . ג'ון גברה על גליאמובה בתוצאה 8.5-6.5. בשנת 2000 פיד"ה שינתה את מתכונת ההתמודדות לשיטת נוק-אאוט וג'ון זכתה בתואר פעם נוספת, לאחר שניצחה את המתמודדת הסינית קין קנינג 2.5-1.5 בגמר.

בחודש אפריל 2000 התמודדה ג'ון בדו-קרב מול אלוף העולם לשעבר אנטולי קרפוב. בדו-קרב היו ארבעה משחקים רגילים ושניים מהירים. קרפוב ניצח 2.5-1.5 במשחקים הרגילים (שלושה תיקו והפסד אחד לג'ון) ובמשחקים המהירים ניצח גם כן קרפוב 1.5-0.5.

ג'ון נחשבת בסין לגיבורה, וידועה בשל האופטימיות שלה והסגנון ההתקפי הנמרץ שמאפין אותה. הצלחתה בשחמט עשתה רבות לחבב את השחמט הבינלאומי בארצה, וביתר הארצות בדרום מזרח אסיה. ג'ון היא הראשונה מבין מספר שחקניות סיניות חזקות, והייתה מרכיב חשוב בהצלחת נבחרת הנשים של סין לזכות במדליית הזהב באולימפיאדת 1998 שהתקיימה באליסטה אשר בקלמיקיה.

בין הנשים מדורגת ג'ון במקום השני בעולם, והייתה מדורגת במקום השני או השלישי במהלך מרבית הקריירה שלה. יהודית פולגאר, האשה המדורגת במקום הראשון, איננה משחקת באירועי שחמט לנשים בלבד.

בסוף שנות ה-90' השלימה ג'ון את לימודיה לתואר שלישי בפסיכולוגיה. ג'ון משקיעה את מרבית זמנה בוועדת הספורט של בייג'ינג, ומטפחת שחקני שחמט וספורטאים אחרים. החל מפברואר 2008 אינה שחמטאית פעילה.

ממשחקיה
לבן: שיה ג'ון שחור: מאיה צ'יבורדאנידזה, המשחק השלישי בדו-קרב על אליפות העולם לנשים

1.ה4 ה5 2.פו3 פג6 3.רב5 א6 4.רא4 פו6 5. 0–0 רה7 6.צה1 ב5 7.רב3 ד6 8.ג3 0–0 9.ח3 פא5 10.רג2 ג5 11.ד4 רב7 12.פבד2

התאוריה המסורתית טוענת שלבן צריך לשחק ד5 מוקדם ככל האפשר כך שהשחור ייאלץ למקם את הר. ב-ב-7. בעידן המודרני שחקנים מעדיפים מרכז פתוח יותר, והשיקול הוא שבנקודה מסוימת שחור ייאלץ לבצע חילוף במרכז.

12...ג:ד4 13.ג:ד4 ה:ד4 14.פ:ד4 צה8 15.ב4 פג6 16.פ:ג6 ר:ג6 17.רב2 רו8?! 18.מהו3! צג8 19.רב3 מהה7 20.צאד1 רב7 21.מהו5 ד5 22.ה5 פד7 23.פה4! ז6? כנראה מופתעת מהמסע פה4 לא שמה לב אלופת העולם לאפשרות הטקטית של הלבן.

24.מה:ד7! ד:ה4 25.ה6! ו:ה6 26.מהד4! מו7 27.מהח8! מהח4 28.ז3! שחור נכנע שכן אין אפשרות להגן גם על ו6 וגם על הרגלי ב-ח7.

לבן: שיה ג'ון שחור: מאיה צ'יבורדאנידזה, המשחק האחד עשר בדו-קרב על אליפות העולם לנשים

1.ה4 ג5 2.פו3 ד6 3.ד4 ג:ד4 4.פ:ד4 פו6 5.פג3 פג6 6.רה2 ז6 7.פב3 רז7 8.0–0 0–0 9.רז5!? א6!? 10.א4 רה6 11.מח1 מטרת המסע היא לאפשר ו4. קידום רגלי ו' מיידית מאפשר את המסע החזק ב5!

ח6 12.רה3 ד5? 13.ה:ד5 פ:ד5 14.פ:ד5 מה:ד5?! 15.פג5! ר:ב2 16.מה:ד5 ר:ד5 17.צאד1 פב4 עדיף היה רא2.

18.פד7! רג6 19.פ:ו8 צ:ו8 20.רג5! א5 21.ר:ה7 צה8 22.צד8 צ:ד8 23.ר:ד8 ר:א4 24.רxא5 פג6 25.צב1 רד4 26.רג7 ר:ג2 27.צ:ב7 רה4 הכלים הלבנים משתפים פעולה בצורה יוצאת מן הכלל והופכים את הזכייה ל"קלה" מבחינה אופטית.

28.רג4 ז5 29.ו4 מז7 30.רד6 פד8 31.צד7 רב6 32.רה5+ מו8 33.ו:ז5 ח:ז5 34. רו6

בעמדה זו עברה צ'יבורדאנידזה על הזמן והפסידה.

ספרהּ 
Xie Jun (1998). Chess Champion from China: The Life and Games of Xie Jun. Gambit Publications, London. . — is an annotated collection of many of the world champion's games along with some biographical information.

קישורים חיצוניים 

 
 אינני מקצוענית...
 אומדן מד כושר של ג'ון

שחמטאים שהשתתפו באולימפיאדת השחמט
אלופות עולם לנשים בשחמט
רבי-אמנים
שחמטאיות סיניות
סיניות שנולדו ב-1970